El moviment pecuari, o trasllat de bestiar, està condicionat al compliment de certs requisits establerts per la normativa de caràcter:
Abans de realitzar un trasllat s'ha de tenir en compte el següent:
El titular de l'explotació ramadera té l'obligació d'anotar als fulls d'incidència del llibre d'explotació ramadera (LER), totes les entrades i sortides d'animals de l'explotació, indicant la data, la quantitat dels animals, i la seva procedència o destinació.
A més a més, per a certes espècies, com per exemple el boví, el trasllat està lligat a un enregistrament del moviment, amb la qual cosa els ramaders han de notificar als serveis veterinaris de l'oficina comarcal corresponent del Departament d'Agricultura, Ramaderia, Pesca, Alimentació i Medi Natural la sortida i l'entrada dels animals a la seva explotació en els terminis establerts per la normativa.
En funció de la ubicació de les explotacions/establiments de destinació diferenciem entre:
La documentació que empara el trasllat del bestiar pot variar en funció de la qualificació sanitària de l'explotació de procedència, el tipus de bestiar que es trasllada i la ubicació de l'explotació/establiment de destinació.
A grans trets podem diferenciar els següents tipus de documentació sanitària:
A més de la documentació sanitària, per al trasllat de bestiar la normativa exigeix en certs casos d' altres documents; són els següents:
En el cas del boví i el bestiar oví cabrum identificat individualment es detallen els cròtals dels animals traslladats i en el cas dels èquids es detalla per als èquids correctament identificats abans de l'entrada en vigor del Reg 504/2008 el número de la TSE o Passaport, per als èquids que disposin del passaport establert al Reg 504/2008 el número d'UELN i el xip, i per als èquids de menys de 12 mesos que es traslladin directament des de l'explotació de naixement a l'escorxador, i no disposen de passaport, és vàlid que únicament detallin el número de xip.
Declaració del responsable/titular de l'explotació
La comunicació dels moviments de les arnes és un punt crític per la implantació del programa sanitari de les abelles ja que moltes de les mesures de lluita previstes (com per exemple el tractament enfront la varroasi) i les actuacions derivades del control de les malalties, requereixen disposar de la informació relativa a la georeferenciació de tots els abellars per optimitzar-ne el resultat.
D'altra banda, conèixer l'emplaçament dels abellars amb la seva georeferència, ajudarà a generar mapes que milloraran el coneixement per realitzar actuacions i mesures de seguiment, prevenció i control d'espècies de fauna salvatge, com ara l'abellerol i la vespa velutina, que poden interferir temporalment en l'activitat apícola i que ajudaran a minimitzar els danys que aquestes espècies poden provocar.
Igualment, l'ajut d'agroambient i clima d'Apicultura per a la millora de biodiversitat inclosa en el PDR 2014-2020, estableix, entre d'altres, el compromís principal que cada abellar no tindrà més de 80 arnes, la distància entre els assentaments serà superior a 1 km, i la situació durant un període determinat de les arnes en zones de biodiversitat fràgil i de vegetació autòctona.
Per tal de poder realitzar el control d'aquests elements, cal conèixer la ubicació dels assentaments i els seus moviments i per això, és imprescindible la seva comunicació.
Per aquests motius, tots els apicultors han de comunicar l'emplaçament dels seus abellars, així com comunicar-ne els moviments.
Per a més informació, consulteu el tràmit Comunicació d'assentaments apícoles (tràmits gencat).
Formulari de comunicació, instruccions... (tràmits gencat)